Indra (hinduisms)
Šis raksts ir par Hindu dievu. Par citām jēdziena Indra nozīmēm skatīt nozīmju atdalīšanas lapu. Indra (hindi: इन्द्र, sanskritā: इन्द्रः) ir viens no nozīmīgākajiem dieviem vēdiskajā un hinduisma mitoloģijā. Tas ir pērkona, vētras un kara dievs, kā arī dievu valdnieks. Viņš tiek slavināts hindu reliģiskajos rakstos Vēdās. Rigvēdā Indra ir aprakstīts kā ļoti spēcīgs dievs. Daudzos hindu svētajos rakstos ir stāstīts par Indru un viņa darbiem. Indra dzīvo Amravati pilsētā, kas atrodas debesīs. Tur viņš dzīvo kopā ar savu sievu un citiem mazāk svarīgiem dieviem. Indru var salīdzināt ar sengrieķu mitoloģijā galveno dievu Zevu un romiešu mitoloģijā — Jupiteru.